135. löggjafarþing 2007–2008.

Þskj. 415 — 259. mál.

Svar

iðnaðarráðherra við fyrirspurn Birkis J. Jónssonar um störf hjá ráðuneytinu.

Fyrirspurnin hljóðar svo:

1.	Hversu mikið hefur störfum hjá ráðuneytinu og undirstofnunum þess fjölgað eða fækkað það sem af er þessu ári á höfuðborgarsvæðinu annars vegar og utan þess hins vegar?

2.	Hversu mikið er áætlað að störfum hjá ráðuneytinu og undirstofnunum þess fjölgi utan höfuðborgarsvæðisins á næsta ári?

Störfum hjá iðnaðarráðuneytinu og stofnunum þess hefur fækkað um níu það sem af er þessu ári á höfuðborgarsvæðinu en fjölgað um tvö utan þess.

Áætlað er að störfum hjá ráðuneytinu og stofnunum þess utan höfuðborgarsvæðisins fjölgi um fimm á næsta ári.